पाएं अपने शहर की ताज़ा ख़बरें और फ्री ई-पेपरडाउनलोड करें
डीसी यशेन्द्र सिंह ने पुलिस अधिकारियों को निर्देश दिए हैं कि लॉकडाउन के दौरान पूर्ण गंभीरता बरतें और बगैर किसी कार्य के बाहर निकले लोगों पर कार्रवाई करें। स्वास्थ्य विभाग के अधिकारियों को निर्देश देते हुए उन्होंने कहा कि प्रत्येक कोविड का इलाज करने वाले अस्पतालों के बाहर इलाज के लिए रेट लिस्ट अवश्य चस्पा होनी चाहिए।
इसी प्रकार दवाईयों की दुकानों पर भी कोविड से संबंधित दवाईयों की रेट लिस्ट लगी हुई होनी चाहिए। प्रत्येक अस्पताल मरीजों से उतनी ही फीस वसूलें जितनी फीस निर्धारित की गई है। इसके लिए स्वास्थ्य विभाग लगातार निगरानी रखें और निजी अस्पतालों को निर्देश भी जारी करें और समय-समय पर उनका औचक निरीक्षण भी करें।
स्वास्थ्य विभाग अधिक से अधिक टेस्टिंग करे तथा समय पर रिपोर्ट दे। स्वास्थ्य विभाग के अधिकारियों को निर्देश दिए कि वह घरों में आइसोलेट होकर इलाज कर रहे लोगों को सभी जरूरी दवाओं की किट उपलब्ध करवाएं।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn